Gjeld 2023

Oppdrag rådgjevande gruppe i arbeidspakke 5
velferdsteknologi til barn, unge og voksne med medfødd eller tidleg erverva nedsett funksjonsevne

Oppdraget er oppdatert etter tilbakemeldingar frå medlemmene i arbeidsgruppa. Arbeidsgruppa har fått oppdatert oppdragsnotat, og forenkla møtestruktur med redusert omfang.

E-helse Vestland deltek i Nasjonalt velferdsteknologiprogram (NVP) “velferdsteknologi til barn, unge og voksne med medfødd eller tidleg erverva funksjonsnedsetting.” For å drive dette arbeidet er det oppretta ein eigen arbeidspakke (AP5), samt etablert ei rådgjevande gruppe for denne arbeidspakken. Arbeidspakken og rådgjevande gruppe skal arbeide spesielt med tenester, kompetanse og teknologi innan velferdsteknologi til målgruppa. Som deltakarar i NVP vil AP5 og den rådgjevande gruppa ha tema og agenda i tråd med deltakinga, mål og kriteria i NVP. I tillegg kan E-helse Vestland og den rådgjevande gruppa identifisere og løfte fram andre aktuelle tema som bør settast på dagsorden.

Målsetjing for satsinga i E-helse Vestland:
Etablere velferdsteknologi som ordinært tenestetilbod i kommunane til barn, unge og voksne med medfødd eller tidleg erverva funksjonsnedsetting. Kommunane tilbyr relevant og tilpassa teknologi som fører til meistring, sjølvstende, tryggleik og likeverd for dei aktuelle brukarane. Fokus på behov, samhandlingsmodellar, moglegheiter, kompetansebygging og samarbeid.

## Rådgjevande gruppe sine hovudoppgåve:

* Rådgje og bidra i arbeidet med informasjonsarbeid, forankring og tverrsektorielt arbeid på feltet
* Bidra med kunnskap og erfaringar og tilgjengeleggjering
* Bidra med brukarperspektiv
* Bidra med kompetanse på universell utforming og digital inkludering

## Rådgjevande gruppe har slike kjerneaktiviteter og arbeidsmetodar:

* Møter/workshops
* Informasjons- og spreiingsarbeid i eigen organisasjon og eksternt både lokalt, regionalt og nasjonalt
* Vere ressursbank for dei som jobbar med velferdsteknologi til målgruppa

## Møtehyppigheit 2023:

* 3-4 digitale møter
* 2 fysiske heildagssamlingar

## Rådgjevande gruppe sine deltakare:

* NFU Vestland
* Ungdomsrådet Helse Bergen
* NAV Hjelpemiddelsentral Vestland
* Spydspisskommunane, prosjektansvarlege
* Statped
* Fagforbundet Vestland, Yrkessekjon kyrkje, kultur og oppvekst
* E-helse Vestland: prosjektkoordinator og prosjektleiar/annan prosjektkoordinator
* Det vert invitert inn andre aktuelle aktørar i gruppa i 2023

## Rådgjevande gruppe skal søke samarbeid med andre slik som:

* Nasjonale myndigheiter
* Brukarorganisasjonar/-nettverk
* Tilsette i dei kommunale helse- og omsorgstenestene og oppvekstsektoren
* USHT
* Spesialisthelsetenesta – habiliteringstenestene for barn og ungdom, og voksne
* Statsforvaltaren
* NAKU
* Utdanningsinstitusjonane
* E-helse Arena v/HVL
* Leverandørar og bedrifter som er relevante
* Tenketank for velferdsteknologi til personar med utviklingshemming, som skal fungere som referansegruppe. Tenketanken vert oppretthalden for å ha fokus på behov, teknologiske løysingar og lovverk som er gjeldande for personar med diagnosen utviklingshemming.

Godkjent
*08.02.23, av prosjektsekretæriatet E-helse Vestland*